Diari Oficial de la Generalitat Valenciana


Sumari del DOGV 9247, del 31-12-2021 (2021/13964)

RESOLUCIÓ de 14 de desembre de 2021, del vicepresident segon i conseller d'Habitatge i Arquitectura Bioclimàtica, relativa al concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat. Tercera i última resolució parcial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/13968


Data del document
:   14-12-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * contracte administratiu

RESOLUCIÓ de 14 de desembre de 2021, del vicepresident segon i conseller d'Habitatge i Arquitectura Bioclimàtica, relativa al concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat. Tercera i última resolució parcial. [2021/13745]  
Antecedents de fet  
  
Primer. Mitjançant la Resolució de 18 de setembre de 2020, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana número 8914, de data 28 de setembre de 2020, es convocà un concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat, de conformitat amb el plec de condicions aprovat mitjançant la Resolució de 10 de setembre de 2020, del vicepresident segon i conseller d'Habitatge i Arquitectura Bioclimàtica (d'ara en avant, «el plec»).  
En virtut d'això, durant el termini conferit a aquest efecte, diverses persones propietàries d'habitatges van manifestar a la Generalitat la seua intenció de prendre part en el concurs a fi de transmetre-li onerosament els seus habitatges d'acord amb les condicions establides en l'esmentat plec, per la qual cosa van presentar les proposicions corresponents juntament amb la documentació sol·licitada.  
Segon. En data 18 de novembre de 2020, i de conformitat amb la clàusula 11 del plec, es va constituir la mesa de valoració de proposicions, composta per la directora general d'Habitatge i Regeneració Urbana; dos funcionaris de l'esmentada direcció general, designats per la presidenta, un dels quals en qualitat de secretari, amb veu i vot; un representant de l'Advocacia de la Generalitat; un representant de la Intervenció Delegada, i un representant del Servei de Contractació i Gestió Patrimonial, i es va procedir a l'obertura del sobre 1 i a la qualificació prèvia dels documents presentats dins del termini i en la forma escaient pels licitadors de l'expedient indicat, amb el resultat que consta en l'acta de la sessió estesa a aquest efecte.  
Tercer. El dia 7 de gener de 2021 es reuneix la mesa de valoració de proposicions en sessió pública, anunciada en el Diari Oficial de la Generalitat número 8986 de data 30 de desembre de 2020, per a procedir a l'obertura del sobre 2, que conté la «proposició econòmica: documentació relativa als criteris de valoració i oferta econòmica», presentat pels licitadors que havien concorregut al concurs, fet del qual es va deixar constància en l'acta de la sessió estesa a aquest efecte.  
Quart. En data 28 d'abril de 2021 es reuneix la mesa de valoració de proposicions per a analitzar les qüestions suscitades després de l'anàlisi de la informació tècnica continguda en el sobre 2, segons l'acord adoptat en la mesa d'obertura d'aquest sobre, amb el resultat que consta en l'acta de la sessió estesa a aquest efecte, relativa a l'exclusió d'aquells habitatges que no complien els requisits establits en la clàusula 2 del plec de condicions que regeix el concurs i les instruccions a seguir per a realitzar les visites dels immobles per part dels tècnics.  
  
Cinqué. Figuren en l'expedient informes de valoració dels habitatges admesos en el concurs objecte del procediment, realitzat pel Departament de Valoració de l'Agència Tributària Valenciana, Conselleria d'Hisenda i Model Econòmic, de data 11 de juny de 2021, que donem per reproduïts a fi d'evitar repeticions inútils, en els quals consta el valor de l'immoble assignat per l'Agència Tributària Valenciana mitjançant un dictamen pericial individualitzat per a cadascun dels habitatges.  
  
Sisé. Per la Resolució de 18 de juny de 2021, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana número 9118, de data 1 de juliol de 2021, es va procedir a ampliar el termini màxim per a resoldre el concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat per un termini igual a la meitat de l'inicialment establit, a comptar des de la finalització del termini inicial, sense que l'ampliació poguera excedir els tres mesos.  
Seté. Per la Resolució de 13 de juliol de 2021, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana número 9132, de data 21 de juliol de 2021, es va procedir a ampliar el termini màxim per a presentar la documentació requerida o l'acceptació/rebuig de la contraoferta realitzada en el concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat per un termini igual a la meitat de l'inicialment establit, a comptar des de la finalització del termini inicial.  
Huité. En compliment de l'acord adoptat per la mesa de valoració de proposicions celebrada l'1 de juliol de 2021, s'han formulat les corresponents propostes d'adjudicació als licitadors les ofertes dels quals s'han acceptat, amb la sol·licitud de la documentació pertinent establida a aquest efecte en la clàusula 14 del plec, i s'han realitzat les corresponents contraofertes, que han sigut acceptades o rebutjades. El resultat d'aquest procés s'ha incorporat a la mesa de valoració de proposicions celebrada el dia 29 de setembre de 2021 amb la finalitat de analitzar el resultat d'aquest acord, pel qual s'han realitzat totes les propostes d'adjudicació i contraofertes possibles fins a esgotar la llista d'habitatges, sense haver esgotat el pressupost. A la vista del resultat obtingut i atés que hi ha consignació pressupostària suficient per a la compra de la totalitat dels habitatges respecte dels quals hi ha coincidència entre l'Administració i el propietari respecte del preu a abonar, es va proposar l'adjudicació de la totalitat dels habitatges que figuren en la llista que acompanyava l'acta, amb la identificació dels licitadors amb els quals contractar, dels habitatges seleccionats, de la seua localització i del seu valor d'adquisició.  
Nové. En compliment del que es disposa en la clàusula 14 del plec de condicions aprovat per a regir el concurs, s'ha sol·licitat als licitadors proposats que aporten la documentació exigida en el plec. Atés que aquesta sol·licitud s'ha anat fent per ordre de prelació de les ofertes, fora perquè l'Administració acceptava el preu oferit per la persona licitadora o perquè s'acceptava la contraoferta realitzada per l'Administració, l'emplenament per part dels interessats està sent realitzat en diferents moments.  
Desé. Una vegada s'ha presentat tota la documentació requerida, s'ha comprovat el compliment per part dels licitadors proposats i altres copropietaris dels habitatges de les seues obligacions amb la Seguretat Social, amb l'Agència Estatal d'Administració Tributària i amb la Generalitat (Agència Tributària Valenciana), així com amb l'ajuntament corresponent on se situa l'habitatge, comprovació de la qual ha resultat que algun propietari dels habitatges oferits incompleix obligacions, per la qual cosa incorre en prohibició per a contractar amb l'Administració. El licitador afectat per aquesta circumstància era Promotora de Inmuebles de Aigües, SL, el qual, informat d'aquesta circumstància, ha presentat la documentació que l'esmena, amb el resultat que figura en l'expedient.  
Onzé. Tal com es va acordar en la mesa de valoració de proposicions de l'1 de juliol de 2021, les propostes d'adjudicació o contraofertes s'han anat realitzant per fases, a causa de la limitació pressupostària del concurs. Això comporta que hi haja temps procedimentals diferents entre les diferents proposicions, la qual cosa implica que unes completen la documentació necessària abans que unes altres.  
En el procediment s'han seguit tots els tràmits establits en el plec de condicions aprovat.  
Sobre la base dels principis d'eficàcia, eficiència i celeritat; amb vista a no perjudicar l'interés públic, objecte principal d'aquest expedient; davant de l'apressant necessitat d'habitatge social i per a no perjudicar el tràfic jurídic i immobiliari de les persones interessades en l'expedient, resulta convenient poder adquirir aquells habitatges que tinguen la documentació completa en una segona fase, mentre la resta de licitadors presenten la documentació necessària per a completar l'expedient.  
Dotzé. En una primera fase s'ha proposat adquirir vint habitatges amb l'expedient administratiu completat, mitjançant la proposta de Resolució de la directora general d'Habitatge i Regeneració Urbana de data 13 d'octubre de 2021.  
Tretzé. En una segona fase s'han proposat adquirir deu habitatges amb l'expedient administratiu completat, mitjançant la proposta de Resolució de la directora general d'Habitatge i Regeneració Urbana de data 25 d'octubre de 2021.  
Catorzé. El 18 de novembre de 2021 va tindre lloc la sessió núm. 6 de la mesa de valoració de proposicions, i, tal com va quedar reflectit en l'acta de la sessió, la mesa va acordar incloure en la proposta d'adjudicació els següents habitatges, amb la identificació dels licitadors amb els quals contractar, dels habitatges seleccionats, de la seua localització i del seu valor d'adquisició, atés que hi ha consignació pressupostària suficient per a la compra de la totalitat dels habitatges respecte dels quals hi ha coincidència entre l'Administració i el propietari respecte del preu a abonar:  
  
Habit. Titular Municipi Valor oferta (hab.+annexos)  
77.2 Promociones Levantino Aragonesas, SA. Castelló de la Plana 128.000,00 -  
77.3 Promociones Levantino Aragonesas, SA. Castelló de la Plana 128.000,00 -  
77.5 Promociones Levantino Aragonesas, SA. Castelló de la Plana 128.000,00 -  
77.6 Promociones Levantino Aragonesas, SA. Castelló de la Plana 128.000,00 -  
79.36 Sareb L'Alcúdia 53.000,00 -  
79.41 Sareb La Pobla Llarga 58.000,00 -  
79.44 Sareb La Pobla Llarga 60.000,00 -  
79.47 Sareb Algemesí 45.615,15 -  
  
  
Quinzé. Així mateix, després de l'estimació de les al·legacions presentades per Promociones Levantino Aragonesas en la sessió núm. 5, per la qual es van acceptar set habitatges en el concurs, es va rebre el desistiment per part de la licitadora de tres d'aquestes:  
  
Ordre Habitatges Licitador Municipi Preu total oferta  
77.1 Promociones Levantino Aragonesas, SA. Castelló de la Plana 128.000,00 -  
77.4 Promociones Levantino Aragonesas, SA. Castelló de la Plana 128.000,00 -  
77.7 Promociones Levantino Aragonesas, SA. Castelló de la Plana 128.000,00 -  
  
  
Setzé. Una vegada realitzada la proposta d'adjudicació, han desistit de participar en el procediment els licitadors següents:  
  
Habit. Titular Municipi Valor adquisició (hab.+annexos)  
21 Carmen Torres Gomis Castelló de la Plana 128.908,27 -  
25 Eduardo Gisbert Abad Alcoi 41.785,26 -  
79.73 Sareb Alberic 35.351,75 -  
79.94 Sareb Vila-real 73.749,44 -  
79.111 Sareb Alcàsser 74.409.,72 -  
  
  
Desseté. Així mateix, després d'haver sigut notificat al licitador que presentara la documentació requerida en l'apartat 14 del plec, i no haver obtingut resposta, la mesa acorda considerar que ha desistit dels habitatges següents, inclosos en la proposta d'adjudicació que consta com a annex I en la proposta de resolució núm. 1, segons es va acordar en la mesa núm. 5:  
  
Habit. Titular Municipi Preu adquisició (hab.+annexos) Oferta/GVA  
108.15 Gramina Homes, SL. Benicarló 39.000,00 - Oferta  
82.5 Coral Homes, SL. Torrevieja 43.900,00 - Oferta  
108.22 Gramina Homes, SL. Pilar de la Horadada 75.000,00 - Oferta  
108.3 Gramina Homes, SL. Almoradí 45.430,85 - GVA  
108.6 Gramina Homes, SL. Almoradí 45.157,13 - GVA  
108.23 Gramina Homes, SL. San Miguel de Salinas 53.110,82 - GVA  
  
  
Dihuité. El licitador ha rebutjat la contraoferta realitzada per l'habitatge següent:  
  
Habit. Titular Municipi Valor oferta  
(hab.+annexos)) Valor ATV  
(hab.+annexos)  
79.130 Sareb Gandia 110.000,00 - 96.652,04 -  
  
  
Denové. En compliment del que es disposa en la clàusula 14 del plec de condicions aprovat per a regir el concurs, s'ha sol·licitat als licitadors proposats que aportaren la documentació exigida en el plec. Atés que aquesta sol·licitud s'ha anat fent per ordre de prelació de les ofertes, fora perquè l'Administració acceptava el preu oferit per la persona licitadora o perquè s'acceptava la contraoferta realitzada per l'Administració, l'emplenament per part dels interessats està sent realitzat en diferents moments.  
Vinté. Una vegada presentada tota la documentació requerida, s'ha comprovat el compliment per part dels licitadors proposats i altres copropietaris dels habitatges de les seues obligacions amb la Seguretat Social, amb l'Agència Estatal d'Administració Tributària i amb la Generalitat (Agència Tributària Valenciana), així com amb l'ajuntament corresponent on se situa l'habitatge, comprovació de la qual ha resultat que la Sareb incompleix obligacions, per la qual cosa incorre en prohibició per a contractar amb l'Administració, circumstància que ha sigut comunicada al licitador.  
Vint-i-uné. Durant la tramitació del procediment la licitadora Luisa Sendra Roig ha sol·licitat informació, que donem per reproduïda per raons de brevetat. Figura en l'expedient un informe emés en relació amb aquesta sol·licitud, a la qual s'ha notificat una resposta, segons els acords presos per la mesa en la sessió núm. 6.  
Vint-i-dosé. A la vista del que s'ha exposat, és procedent que aquesta administració adquirisca en una tercera i última fase els habitatges que figuren en l'annex I que s'adjunta, on consten les persones propietàries, la identificació cadastral de l'habitatge, la seua localització i el preu de transmissió de cadascuna, perquè l'expedient està complet.  
Vint-i-tresé. En els pressupostos de la Generalitat per a l'any 2021 hi ha consignació pressupostària, en l'aplicació pressupostària 22.05.61.859.60, «Habitatge i regeneració urbana», projecte EA250, subprojecte EA250001, denominat «Adquisició habitatge social», del capítol VI per a l'adquisició dels habitatges.  
  
Fonaments de dret  
  
Primer. L'article 3 de la Llei 2/2017, per la funció social de l'habitatge, determina que els poders públics amb competències en matèria d'habitatge adoptaran, amb la deguda diligència i dins dels límits dels recursos de què es dispose en les partides pressupostàries destinades a polítiques d'habitatge, totes les mesures necessàries per a aconseguir progressivament i per tots els mitjans apropiats la plena efectivitat del dret a l'habitatge per a garantir l'efectiva prestació d'aquest servei, siga directament o en col·laboració amb la iniciativa privada, i amb aquesta finalitat els pressupostos de la Generalitat contemplaran les dotacions apropiades per a assegurar l'efectivitat del dret a l'habitatge assequible, digne i adequat i el bon funcionament del servei d'interés general vinculat, que garanteix el gaudi al dret a un habitatge en un termini raonable en el marc d'un servei de qualitat. En tot cas, continua, els fons públics destinats a polítiques d'habitatge per a satisfer la seua funció social a la Comunitat Valenciana hauran de tendir sempre a garantir prioritàriament el respecte del nucli vital associat al dret a l'habitatge, que comprén, si més no, la posada a disposició de l'ús d'un allotjament estable i segur per a aquelles persones que no en disposen. A aquest efecte, l'ús d'aquests fons es destinarà prioritàriament a l'execució de polítiques d'habitatge destinades a la consolidació, ampliació i millora del parc públic d'habitatges, amb la finalitat de posar-los a la disposició de persones en situacions d'exclusió social o emergència social i destinar-los a lloguer social.  
  
En previsió de tot el que antecedeix, i com s'ha esmentat anteriorment, en els pressupostos de la Generalitat per a l'any 2021 hi ha consignació pressupostària per a l'adquisició d'habitatges per a ampliar el patrimoni públic d'habitatges propietat de la Generalitat.  
Segon. L'article 39 de la Llei 14/2003, de 10 d'abril, de patrimoni de la Generalitat Valenciana, apartat 1, atribueix a la Generalitat la potestat d'adquirir béns i drets per qualsevol títol jurídic, onerós o lucratiu, de dret públic o privat. Per la seua part, l'article 40 de l'esmentat cos legal, en relació amb l'adquisició a títol onerós de béns immobles i drets immobiliaris, estableix, amb caràcter general, que la competència per a l?«adquisició a títol onerós de béns immobles i drets sobre aquells que la Generalitat necessite per al compliment dels seus fins, excepte en el cas d'expropiació forçosa, serà acordat pel titular de la conselleria competent en matèria de patrimoni, a proposta del departament interessat, que haurà de justificar la conveniència de l'adquisició». Quant al procediment d'adquisició, la clàusula 2 determina que «les adquisicions de béns immobles i drets reals es realitzaran, amb caràcter general, mitjançant concurs públic en la forma que reglamentàriament es determine, i mitjançant adquisició directa, quan es done algun dels supòsits previstos en aquesta llei. Per a finalitzar, el seu apartat 3 estableix que «en tot cas, l'adquisició de béns immobles i drets reals requerirà la corresponent valoració pericial», i la clàusula 4, que «en el concurs, l'adjudicació recaurà en el licitador que, en el seu conjunt, faça la proposició més avantatjosa, tenint en compte les condicions que s'hagen establit en els plecs i sense perjudici del dret de l'Administració a declarar-lo desert».  
  
  
Tercer. Cal assenyalar que la disposició addicional tercera de la Llei 14/2003, de 10 d'abril, de patrimoni de la Generalitat Valenciana, en la redacció donada per l'article 65 de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, atribueix a la conselleria competent en matèria d'habitatge les facultats atribuïdes en aquesta llei a la conselleria competent en matèria de patrimoni quan es tracte de patrimoni públic d'habitatge, constituït com a patrimoni separat i finalista, integrat pels habitatges de titularitat de la Generalitat com a instrument al servei de les polítiques públiques d'habitatge, incloent-hi l'adquisició d'immobles per a la seua ampliació, sense perjudici de les funcions que corresponguen a l'Entitat Valenciana d'Habitatge i Sòl (EVHA) d'acord amb la seua normativa específica. L'exercici d'aquestes facultats s'ajustarà al que es disposa en aquesta llei i, supletòriament, a allò que es determine en la normativa estatal.  
Quart. De conformitat amb el que es disposa en l'article 57 de la Llei 8/2004, de 20 d'octubre, de la Generalitat, d'habitatge de la Comunitat Valenciana, en la redacció donada per la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021; l'article 72 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat, i l'article 24 del Decret 49/2020, de 17 d'abril, del Consell, d'aprovació del Reglament orgànic i funcional de l'Entitat Valenciana d'Habitatge i Sòl (EVHA), que estableix que «l'Entitat Valenciana d'Habitatge i Sòl té adscrit per disposició legal la totalitat del patrimoni de promoció pública d'habitatge i sòl de la Generalitat, constituït pels habitatges, locals comercials, terrenys i altres edificacions complementàries pertanyents a aquest», i atés que el present expedient té com a objecte la convocatòria d'un concurs per a l'adquisició d'habitatges per a ampliar el patrimoni públic d'habitatges de la Generalitat, una vegada s'incorporen els habitatges a aquest patrimoni públic es considerarà que estan adscrits a l'EVHA.  
  
Cinqué. L'article 27 de la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat; l'article 72 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat, segons la redacció donada per l'article 52 de la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat, així com el Decret 49/2020, de 17 d'abril, del Consell, d'aprovació del Reglament orgànic i funcional de l'Entitat Valenciana d'Habitatge i Sòl (EVHA), determinen els fins, les funcions i el règim de funcionament d'aquesta entitat. En aquest sentit, l'article 2 del Decret 49/2020, de 17 d'abril, del Consell, d'aprovació del Reglament orgànic i funcional de l'Entitat Valenciana d'Habitatge i Sòl (EVHA), atribueix a aquesta entitat adscrita a la conselleria amb competències en habitatge la gestió i administració del patrimoni públic d'habitatge de titularitat de la Generalitat.  
Sisé. L'article 28 de la Llei 5/1983, de 30 de desembre, del Consell atribueix al conseller, com a membre del Consell i cap del departament, entre altres, les funcions de disposar les despeses pròpies dels serveis de la seua conselleria dins dels límits legals i pressupostaris i l'ordenació de pagaments corresponents, així com exercir les facultats ordinàries en matèria de contractació administrativa dins dels límits legals pressupostaris. Així mateix, l'article 70 d'aquesta llei estableix en el punt 4 que els directors generals proposaran als seus òrgans superiors la resolució que estimen procedent en assumptes que siguen de la seua competència i la tramitació dels quals corresponga a la direcció general.  
  
Seté. El Decret 5/2019, de 16 de juny, del President de la Generalitat, pel qual es determinen el nombre i la denominació de les conselleries, i les seues atribucions, assigna en l'article 4 a la Vicepresidència Segona i Conselleria d'Habitatge i Arquitectura Bioclimàtica les competències en matèria d'habitatge i de regeneració urbana i sostenibilitat energètica residencial. Així mateix, el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix en l'article 49 a la Direcció General d'Habitatge i Regeneració Urbana l'exercici de les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió, ampliació i millora del parc públic d'habitatge de la Generalitat, entre altres.  
Huité. L'article 94 de la Llei 39/2015, d'1 d'octubre, del procediment administratiu comú de les administracions públiques, reconeix el dret dels interessats en un procediment a desistir de la seua sol·licitud o, quan això no estiga prohibit en l'ordenament jurídic, a renunciar als seus drets, i disposa que tant el desistiment com la renúncia podran fer-se per qualsevol mitjà que permeta tindre'n constància, sempre que incorpore les signatures que corresponguen d'acord amb el que es preveu en la normativa aplicable. L'Administració acceptarà de pla el desistiment o la renúncia, i declararà conclòs el procediment llevat que, havent-s'hi personat tercers interessats, aquests n'insten la continuació en el termini de deu dies des que reben la notificació del desistiment o renúncia.  
Nové. La licitadora esmentada en l'antecedent de fet vinté haurà d'acreditar estar al corrent en el pagament de les seues obligacions tributàries amb l'Estat, amb la comunitat autònoma i amb la Seguretat Social, d'acord amb el que es preveu en l'article 71.1.d de la Llei 9/2017, de 8 de novembre, de contractes del sector públic. Així mateix, la part venedora haurà d'acreditar estar al corrent en el pagament dels tributs que graven l'immoble, així com no ser deutora de cap quantitat a la comunitat de propietaris per al manteniment de les despeses generals, a l'efecte de determinar la possible afecció de l'immoble a aquests tributs i deutes, i especialment d'acord amb el que es preveu en l'article 78 de la Llei 58/2003, de 17 de desembre, general tributària; l'article 64 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i l'article 9.1.e de la Llei 49/1960, de 21 de juliol, de propietat horitzontal.  
Per tot allò que s'ha exposat, vistos els preceptes legals esmentats i tota altra normativa d'aplicació general i pertinent, de conformitat amb la proposta de resolució de la directora general d'Habitatge i Regeneració Urbana i fent ús de les atribucions que em són conferides per la normativa vigent, resolc:  
  
Primer  
Acceptar el desistiment dels licitadors als quals s'ha fet referència en l'antecedent de fet quinzé i el d'aquells inclosos en la Proposta d'Adjudicació remesa per la mesa de valoració de proposicions que han presentat escrit en tal sentit, als quals s'ha fet referència en l'antecedent de fet setzé.  
  
Segon  
Considerar que han desistit de les ofertes els licitadors assenyalats en l'antecedent de fet desseté, per no haver aportat la documentació que els va ser requerida.  
  
Tercer  
Adquirir els habitatges que figuren en la relació continguda en l'annex I de la present resolució, on es fan constar les persones propietàries, la identificació dels habitatges i la seua localització, pel preu de venda que s'hi especifica, pagable en el moment de la formalització de la compravenda en escriptura pública. L'adquisició queda condicionada al fet que en el moment de la signatura de l'escriptura pública l'adjudicatari esmentat en l'antecedent de fet vinté acredite que es troba al corrent en el pagament de les despeses de subministraments dels habitatges i amb la comunitat de propietaris i altres obligacions tributàries i amb la Seguretat Social.  
  
Quart  
Aprovar la despesa que comporta l'adquisició dels habitatges, i que resulta ser de 2.578.770,94 - (dos milions cinc-cents setanta-huit mil set-cents setanta euros i noranta-quatre cèntims), distribuïts de la manera següent: 2.527.570,94 - (dos milions cinc-cents vint-i-set mil cinc-cents setanta euros i noranta-quatre cèntims), que corresponen a l'import dels habitatges, i 51.200,00 - (cinquanta-un mil dos-cents euros), corresponents a l'IVA en aquells habitatges de primera transmissió, en els dos casos contra el RA amb el número d'expedient comptable 6818.485742 de l'aplicació pressupostària 33.01.52.537.47, «Habitatge i regeneració urbana», projecte EA250, subprojecte EA250001, denominat «Adquisició habitatge social», del capítol VI per a l'adquisició dels habitatges.  
L'import de les despeses associades a l'adquisició corresponents a les despeses de notaria, gestió i inscripció en el registre de la propietat s'estima aproximadament en 37.913,55 - (trenta-set mil nou-cents tretze euros i cinquanta-cinc cèntims), i s'abonaran amb càrrec al RA amb el número d'expedient comptable 1122.343254 de l'aplicació pressupostària 25.51.83.279.11, «Habitatge i regeneració urbana», projecte EA250, subprojecte EA250001, denominat «Adquisició habitatge social», del capítol VI per a l'adquisició dels habitatges, en el moment en què es presente la factura corresponent.  
  
Cinqué  
Facultar el secretari autonòmic d'Habitatge i Funció Social i la directora general d'Habitatge i Regeneració Urbana de la Vicepresidència Segona i Conselleria d'Habitatge i Arquitectura Bioclimàtica, així com la persona que ocupa la direcció de l'Entitat Valenciana d'Habitatge i Sòl, per a la realització dels tràmits necessaris a fi de formalitzar l'adquisició de cadascun dels immobles que s'adquireixen, incloent-hi la subscripció de tots els documents públics o privats que resulten necessaris o convenients per a l'execució de la present resolució, així com per a abonar, si fora necessari, per compte d'aquesta conselleria el preu dels habitatges a la part venedora.  
  
Sisé  
Una vegada formalitzada la compravenda dels habitatges, procedir a incorporar-los al patrimoni públic d'habitatge de la Generalitat que té adscrit l'Entitat Valenciana d'Habitatge i Sòl (EVHA), per a gestionar-los i administrar-los, amb l'anotació en l'inventari corresponent.  
Contra la present resolució, que posa fi a la via administrativa, es podrà interposar recurs potestatiu de reposició en el termini d'un mes a comptar de la notificació, de conformitat amb el que es disposa en l'article 112, en relació amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant de la sala contenciosa administrativa corresponent en el termini de dos mesos comptats a partir de l'endemà de rebre aquesta resolució, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.   
  
Tot això, sense perjudici que es puga exercitar qualsevol altre recurs que s'estime oportú.  
  
València, 14 de desembre de 2021.- Vicepresident segon i conseller d'Habitatge i Arquitectura Bioclimàtica: Héctor Illueca Ballester.